இன்னமும் ஏதோவொன்றிற்காய்

இன்னமும் ஏதோவொன்றிற்காய் எதிக்கா இடி இடிக்க பூமி நடு நடுங்க ! பித்தம் தலைக்கேறி ! வாந்தியெடுத்தது வானம் ! கிருதயுகம, திரேதயுகம், துவாபரயுகம் ! எல்லாம் சுமூகமாக முற்றுப்பெற்றபோதும் ! கலியுகத்தில் மட்டும்.. ! பூமாதேவியின் ! கோரத்தனமான ஆட்டத்தில் ! அண்டம் - ஆங்காங்கே சரிந்து ! நிமிர்ந்தது ! அச்சரிவுகளுக்கு அசைவுகொடுக்க முடியாமல் ! ஏழுகடல்களும் ஆட்டம்கண்டு ! கொடுங்கோபத்தோடு கொந்தழித்தது ! பெருக்கெடுக்கும் கடல்நீரை குடிமனைகள் மீது ! உமிழ்ந்துகொட்டியது ! வெறித்தனமான சூறாவளியின் வேகத்தில் ! கட்டடங்கள்முதற்கொண்டு ! மரங்கள், மனிதஉயிர்கள் ! மற்றும் எல்லாஉயிரினங்களும் ! ஒன்றாய் துவைக்கப்பட்டது ! சாவுக்கஞ்சி அவை எழுப்பிய ! கூக்குரல்கள் ! வங்கம் முதல் வைகுண்டம்வரை ! பேரதிர்வைக்கிளப்பியது-அதிர்வின் எதிரொலியில் ! வானமும் பலதுண்டங்களாய் வெடித்துச்சிதறியது ! மண்ஆசை ! பெண்ஆசை ! பொன்ஆசை கொண்டவர்கள் ! கொள்ளாதவர்கள் ! எல்லோரும் ஒன்றாய் ! சாதி, மதம், இனம், பால் ! வேறுபாடின்றி ! ஒரேபடுக்கையில் ! மூர்ச்சையடைத்துப்போய்ப் ! பிணங்களாய்ப் பிரண்டுபோயினர் ! சொற்ப இடைவெளிகளின் பின் ! வெடித்துப் பிழந்த வானம் ! இருளைமட்டுமே மெழுகியிருந்தது ! ஆடிய ஆட்டம் எல்லாம் ஓய்ந்து போனபோது ! அண்டம் - எங்கும் மௌன விரதத்துடன் ! ஏதோவொன்றிற்காய்க் காத்துக்கிடந்தது